钦定古今图书集成/明伦汇编/闺媛典/第053卷 > 沈氏女
## 钦定古今图书集成/明伦汇编/闺媛典/第053卷 > 沈氏女

按《孝丰县志》：“沈氏女，名阿治，鱼池乡京军之女。母死，
父鞠之，许聘安吉庠生施澄。年二十二未嫁，父赴营，
不以女行，又不以女归。女请父不应。明日又请，父曰：
‘吾三年后归，以女赘婿’。女曰：‘岂谓此顾家无主者，异
时不幸有指背之谤，儿虽死，父且疑之，不如今日引
决，以洁吾身’。”入厨，举刀自刎，其妹夺之，复以手抉喉
而绝。时弘治十六年也。嘉靖五年，县令郭治为之致
祭，刻石题曰《沈烈女之墓》。